དེ་ནི་གོང་དུ་བརྗོད་པ་ལྟར་སྨན་ལུགས་ཀྱི་ཁྱད་ཆོས་གཙོ་བོ་ཡིན་ཏེ་རྒྱབ་ལྗོངས་ཀྱི་ཡུལ་ལྗོངས་ལ་སོགས་པ་སྤྱིར་ཚོན་མདོག་སྤང་ཐིང་ཤས་ཆེ་བ་དང་ལྡེབས་བྲིས་ཐོག་གི་ཁང་བཟང་།མེ་ཏོགམི་སྣའི་ན་བཟའ་སོགས་ལ་སྤྱིར་ཚོན་མདོག་དམར་པོའི་རིགས་ཤད་ཆེ་བའི་ཁྱད་ཆོས་ལྡན་པ།ཚོན་མདོག་ཕུན་སུམ་ཚོགས་པ།ཚོན་མདངས་འཇམ་ཤ་དོད་པ།ཁམས་མདངས་ལ་སྲབ་ཐུག་སྙོམ་པ་བཅས་དང་།ལྷག་དོན་དུ་ཚོན་མདངས་ཀྱི་ལག་རྩལ་འབུར་དུ་མངོན་པ་ནི་རྫོང་རྒྱབ་ཀླུ་ཁང་འོག་ཐོག་བྱང་ངོས་ཀྱི་ལྷ་ཁང་ནང་བཀོད་པའི་རིགས་ལྡན་རྒྱལ་པོ་དང་བཙུན་མོ་སོགས་ཀྱི་ཞལ་རས་ཀྱི་ཤ་མདངས་དང་།ཐོག་བརྩེགས་གསུམ་པའི་རྒྱ་གར་གྱི་གྲུབ་ཆེན་ཁག་གི་ཞལ་རས་དང་སྐུ་གཟུགས།དེ་བཞིན་ལྡེབས་བྲིས་སྤྱིའི་ཐོག་བཀོད་པའི་མེ་ཏོག་སོགས་ཀྱི་ཚོན་མདངས་འཇམ་ཤ་དོད་པ་ཚོན་ཁང་སྙོམ་པ།མི་སྣའི་ཞལ་རས་དང་ལུས་ཀྱི་ཤ་གནད་མངོན་པའི་ཤ་མདངས་རྒྱས་པའི་སྐབས་སུ་མདངས་རིས་མཐོང་རྒྱུ་མེད་པའི་ཁྱད་ཆོས་སོགས་ལྡན་འདུག